Passive Income คือการให้เงินได้ทำงานสร้างเป็นกระแสเงินสดกลับมาให้นักลงทุน ซึ่งส่วนมากนักลงทุนก็จะนึกถึงหุ้นปันผลหรือกองทุนปันผล ใช่หรือไม่
ใช่ Passive Income คือการให้เงินได้ทำงานสร้างเป็นกระแสเงินสดกลับมาให้นักลงทุน ซึ่งส่วนมากนักลงทุนก็จะนึกถึงหุ้นปันผลหรือกองทุนปันผลนั่นเอง

ข้อดีของการลงทุนแบบได้ปันผล
- กองทุนปันผลเหมาะกับนักลงทุนที่ต้องการ Cash flow ไว้ใช้ในชีวิตประจำวัน
- ถ้าหากตลาดเป็นขาลง การได้รับปันผลมาเก็บไว้ก่อน ก็จะช่วยให้มูลค่าเงินรวมของเราขาดทุนน้อยลง

ข้อเสียของการลงทุนแบบได้ปันผล
- ต้องเสียภาษีเงินปันผล 10%
- เสียโอกาสจากการได้ทบต้น หากตลาดเป็นขาขึ้น โดยจะเห็นว่า NAV ของกองทุนปันผลอาจจะไม่ค่อยไปไหน หากเทียบกับกองสะสมมูลค่า เพราะกองทุนปันผล ได้มีการจ่ายเงินออกมาตลอดทางนั่นเอง
 
อย่างไรก็ตาม ถ้าหากวัตถุประสงค์ของเราคือต้องการ Cash flow อย่างต่อเนื่องแล้ว เราก็ต้องพิจารณาเลือกกองทุนปันผลที่มี Dividend Yield สูง มีการจ่ายปันผลสม่ำเสมอ

ทั้งนี้การลงทุนแบบปันผล หากลงทุนด้วยเงินจำนวนน้อย ก็จะเห็นว่าเราได้รับปันผลที่น้อยเช่นกัน แต่สำหรับใครที่ต้องการได้ Passive Income เเบบเป็นเงินก้อนมาใช้จ่ายจริงจังในชีวิตประจำวัน ก็ต้องใช้เงินต้นที่ค่อนข้างมากหน่อย 

สำหรับใครที่วางแผนว่าช่วงเกษียณอยากมี Passive Income ก็สามารถทำได้ โดยในช่วงที่อายุน้อย ก็ลงทุนในกองทุนสะสมมูลค่า เพื่อให้เงินลงทุนเราได้มีโอกาสทบต้น สร้างเงินก้อนใหญ่ เพื่อนำไปใช้ลงทุนในตอนเกษียณเพื่อรับปันผลอีกทีก็ได้
3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน